રાજસ્થાનઃ સવાઈ માધોપુર પાસે આજે સવારે એક ગંભીર અકસ્માત સર્જાયો હતો. રાજસ્થાનના માધોપુર પાસે મુસાફરોથી ભરેલી ખાનગી બસ નદીમાં ખાબકતા આશરે 32 પ્રવાસી મોત થયા છે અને 25 જેટલા લોકો ઘવાયા છે. પ્રાપ્ત માહિતી અનુસાર મૃતાંક વધવાની શક્યતાઓ પણ વ્યક્ત કરવામાં આવી રહી છે. આ બસ સવાઈ માધોપુરથી લાલસોટ ગામ તરફ જતી હતી. સવારના સુમારે બનાસ નદીના પુલ પર બસ પહોંચી અને તે સમયે અચાનક ડ્રાઈવરે સ્ટીયરિંગ પરનો કાબી ગુમાવ્યો અને બસ પુલ પરની રેલિંગ તોડીને સીધી જ નદીમાં ખાબકી હતી.